শব্দবাজির তাণ্ডব দক্ষিণ কলকাতার বিলাসবহুল আবাসনে

কলকাতা: শব্দবাজির (Firecrackes) তাণ্ডব দক্ষিণ কলকাতার (South Kolkata) বিলাসবহুল আবাসন কমপ্লেক্সে। বাধা দিতে গেলে পুলিশের সঙ্গে বচসায় জড়ান আবাসনের বাসিন্দারা। পুলিশ বনাম আবাসিকদের বচসার ভিডিও ভাইরাল স্যোশাল মিডিয়ায়। শব্দবাজি ফাটানোর ঘটনায় একজনকে আটক করে পুলিশ, সেই নিয়ে ই বাসিন্দাদের সঙ্গে পুলিশের বাকবিতণ্ডায় জড়িয়ে পড়ে। যদিও ওই ব্যক্তিকে তৎক্ষণাৎ ছেড়ে দেয় পুলিশ, বাজেয়াপ্ত করে নিষিদ্ধ শব্দবাজি।

পুলিশ সূত্রে খবর ওই আবাসনের ভিতরে যে সমস্ত বাজি ফাটানো হচ্ছিল সেগুলিতে সবুজ বাজির কোনরকম কিউআর কোড ছিলনা। পরিবেশ দূষণ এবং শব্দ দূষণের কথা মাথায় রেখে পুলিশের তরফ থেকে ব্যবস্থা নেওয়া হয়েছে। উল্লেখ্য, দীপাবলীর আগে কলকাতা পুলিশের তরফ থেকে সবুজ বাজি ফাটানো নিয়ে নির্দেশিকা ও জারি করা হয়েছিল। বেঁধে দেওয়া হয়েছিল দীপাবলি, কালীপুজো এবং ছট পুজোর সময় বাজি পোড়ানোর সময়।

আরও পড়ুন: দ্বিতীয় হুগলি সেতুর পর রাজ্যে আসছে নতুন সেতু

অন্য খবর দেখুন